b'\n_START_ARTICLE_\nOlivia Del Rio\n_START_SECTION_\nBiografija\n_START_PARAGRAPH_\nOlivija yra kilusi i\xc5\xa1 gausios \xc5\xa1eimos ir yra dvylikta i\xc5\xa1 16 \xc5\xa1eimos vaik\xc5\xb3. Gimusi Rio Kaskoje, v\xc4\x97liau augo Belo Horizont\xc4\x97je Minas Gerais valstijoje._NEWLINE_Baigusi mokykl\xc4\x85 ji i\xc5\xa1vyko \xc4\xaf Pranc\xc5\xabzij\xc4\x85 ie\xc5\xa1koti geresnio gyvenimo ir, neradusi geresnio varianto, \xc4\xafsidarbino nam\xc5\xb3 \xc5\xa1eimininke. Netrukus paai\xc5\xa1k\xc4\x97jo, kad namo Pary\xc5\xbeiaus priemiestyje \xc5\xa1eimininkas Patrice Cabanel kuria m\xc4\x97g\xc4\x97ji\xc5\xa1kus pornografinius filmus._NEWLINE_Po keli\xc5\xb3 m\xc4\x97nesi\xc5\xb3 darbo Patrice netik\xc4\x97tai pasi\xc5\xabl\xc4\x97 jai suvaidinti vienoje scenoje. Kadangi Olivija jau iki tol buvo ma\xc4\x8diusi kelet\xc4\x85 filmavim\xc5\xb3, be to, jai pa\xc5\xbead\xc4\x97tas atlygis buvo kur kas didesnis nei ji gaudavo iki tol, Olivija be didesni\xc5\xb3 dvejoni\xc5\xb3 sutiko. Filmas vadinosi \xe2\x80\x9ePrivate Video Magazine 2\xe2\x80\x9c ir buvo sukurtas 1993\xc2\xa0m._NEWLINE_I\xc5\xa1 prad\xc5\xbei\xc5\xb3 Olivija man\xc4\x97, kad pasi\xc5\xablymas bus vienkartinis, ta\xc4\x8diau jau 1995\xc2\xa0m. ji vaidino net 6 filmuose ir netrukus i\xc5\xa1populiar\xc4\x97jo visoje Europoje. 1996\xc2\xa0m. Europos \xe2\x80\x9ePenthouse\xe2\x80\x9c \xc5\xbeurnalas paskelb\xc4\x97 7 populiariausi\xc5\xb3 Europos pornografini\xc5\xb3 film\xc5\xb3 aktori\xc5\xb3 s\xc4\x85ra\xc5\xa1\xc4\x85, kuriame be Lauros Sinkler, Anitos Blond, Anitos Dark bei L\xc4\x97jos Martini atsid\xc5\xabr\xc4\x97 ir Olivija Del Rio._NEWLINE_Kaip ir daugelis Europoje i\xc5\xa1gars\xc4\x97jusi\xc5\xb3 pornografini\xc5\xb3 film\xc5\xb3 aktori\xc5\xb3, ji i\xc5\xa1m\xc4\x97gino j\xc4\x97gas ir JAV, kur buvo nominuota ne vienam AVN apdovanojimui._NEWLINE_2003\xc2\xa0m. Olivija pasirod\xc4\x97 \xc5\xa0vedijos TV serialo \xe2\x80\x9eHigh Chaparall\xe2\x80\x9c dvejuose epizoduose._NEWLINE_Visa jos karjera su pertraukomis truko nuo 1993 iki 2007\xc2\xa0m., per kuriuos Olivija nusifilmavo beveik 140 juost\xc5\xb3 ir buvo nominuota apdovanojimams ne tik Europoje, bet ir JAV.\n_START_SECTION_\nAsmeninis gyvenimas\n_START_PARAGRAPH_\nOlivija yra i\xc5\xa1tek\xc4\x97jusi ir turi 2 dukras. Maroke kartu su vyru turi nuosav\xc4\x85 bar\xc4\x85, ta\xc4\x8diau dal\xc4\xaf laiko praleid\xc5\xbeia Pranc\xc5\xabzijoje.'